Ágazati alapvizsga

Weboldalak kódolása

gyakorló vizsgafeladatsor

Informatika és távközlés ágazathoz

2022. május 3.

Szerző: Lakatos Sándor

**Weboldalak kódolása – Űrrepülés 40 pont**

A forrásban található egy befejezetlen reszponzív oldal, amely részletesebben bemutatja az űrrepülés történetét. A mintának és a leírásnak megfelelően módosításokat kell elvégeznie a weboldalakon és a hozzátartozó CSS stíluslapon!

Nyissa meg az index.html, spacex.html és style.css állományokat és a feladatleírásnak megfelelően végezze el a módosításokat!

1. A weboldalak karakterkódolása utf-8 legyen és állítsa be az oldalak nyelvezetét magyarra! A böngésző fülön megjelenő cím egyezzen meg az oldal főcímével!
2. A Bootstrap stíluslap hozzá lett csatolva a weboldalakhoz, de sajnos a style.css stíluslap nem. A weboldalak fejrészében helyezzen el hivatkozást a css mappában található style.css stíluslapra a már meglévő Bootstrap stíluslap hivatkozása alá!
3. A header HTML elemhez tartozó elemkijelölőt módosítsa úgy, hogy a fejléc magassága legyen 250 pixel nagyságú! A fejléc háttérképének állítsa be a spacex1.jpg képfájlt!
4. A főcím elemkijelölőjében állítsa be a következőket:
   1. A háttérszín beállítását módosítsa úgy, hogy a szín 60%-ban legyen áttetsző!
   2. A főcím betűtípusa legyen Arial, betű színe pedig piros (#fa3802)!
   3. A cím legyen félkövér és dőlt stílusú!
   4. A cím legyen középre igazítva!
5. Készítsen egy navbar nevű osztálykijelölőt, amely segítségével állítsa be a menü háttérszíne világoskék (#3b90d1)!
6. A weboldalak menüjét egészítse ki egy új „*SpaceX*” menüponttal, amely <https://hu.wikipedia.org/wiki/SpaceX> oldalra mutat! Állítsa be, hogy a linkre kattintva az oldal új lapon jelenjen meg a böngészőben!
7. A 2-es szintű címsorokra a következő formázásokat állítsa be a stíluslapon:
   1. A betű színe és szegély színe egyezzen meg a főcím betűszínével!
   2. Az alcím minden oldalára helyezzen el egy 2 pixel vastag szaggatott stílusú szegélyt!
   3. Az alcímek szélességének paraméterét 350 pixel nagyságúra állítsa be!
   4. Az alcím legyen kiskapitális stílusú!
   5. Az alcím belső margóját állítsa függőleges irányba 2 pixel nagyságúra, míg vízszintes irányba 10 pixelre!
8. Az űrrepülés fázisai jelenleg 1 oszlopos elrendezésben jelennek meg kisméretű, valamint nagyméretű eszközöktől felfele is. Módosítsa úgy a rácsszerkezetet, hogy nagyméretű eszközöktől felfele 2 oszlopos elrendezésben jelenjenek meg a képek.
9. Mindkét oldalon megjelenő képek legyenek reszponzívak (img-fluid osztálykijelölő)! Továbbá alkalmazza az img-thumbnail osztálykijelölőt is a képekre!
10. Az Égi mechanika kimaradt sajnos a fázisok közül, ezért készítse el a többi fázis oszlopához hasonlóan az Égi mechanika oszlopát is, amelyet illesszen be a Földetérés fázis elé!
11. A kimaradturrepules.txt fájlban találja a szükséges szöveges forrást, a képet pedig az img mappában találja spacex2.jpg néven!
12. A „*További információ a SpaceX-ről*” szöveg részletet helyezze el egy külön bekezdésbe, amelyet Bootstrap stílussal igazítson középre! A szövegből készítsen egy hivatkozást, amely a spacex.html fájlra mutat! A hivatkozásra alkalmazza a btn és a btn-danger Bootstrap osztálykijelölőket!
13. HTML tag segítségével index.html oldalon a „*Égi mechanika*” alcímhez tartozó első bekezdésben emelje ki a „*égi mechanika*” első előfordulását félkövéren, illetve a Nap szót ugyanebben a bekezdésben dőlt stílussal!
14. A 3-as szintű alcímeket igazítsa középre! Az alcímek betűritkításának mértékét állítsa be 3 pixel nagyságúra!
15. Készítsen egy elemkijelölőt a bekezdésekhez! A bekezdések sorkizárt igazításúak legyenek, és első sor behúzásának mértékét állítsa be 20 pixel nagyságúra!
16. Az index.html oldal „*Az űrrepülés típusai*” alcímhez tartozó elemekből készítsen egy számozatlan felsorolást!
17. A lista elemekhez tartozó elemkijelölőt módosítsa úgy, hogy az elemeket nagybetűvel jelenjenek meg! A lista elemek bal oldali margóját állítsa be 40 pixel nagyságúra!